Arbusta akantisito

La arbusta akantisitoOrnitologia taksonomio. (, laŭ kio ankaŭ longkrura akantisito), ankaŭ konata kiel mātuhituhi en la maoria lingvo, estas formortinta birdospecio el la familio de akantisitedoj. Tiu preskaŭ nefluga birdo estis endemia de Nov-Zelando. Ĝi havis tri subspeciojn, unu sur ĉiu el la ĉefaj insuloj de Nov-Zelando: la Norda Insulo, Suda Insulo, kaj Rakiura Insulo, kaj proksimaj insuletoj. La specio iom post iom malaperis post la enkonduko de invadaj mamulaj predantoj. Ĝi estis laste vidita sur la Norda Insulo en 1955 kaj la Suda Insulo en 1968. Oni provis savi la restantan populacion sur etaj insuloj apud Rakiura, sed ili finfine komplete formortis en 1972.

Taksonomio
Laŭ AviListAviList v2025, konsultita la 17-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Acanthisittidae - akantisitedoj
Xenicus Gray, GR, 1855
†Xenicus longipes (Gmelin, JF, 1789) - arbusta akantisito
†Xenicus longipes stokesii Gray, GR, 1862
†Xenicus longipes longipes (Gmelin, JF, 1789)
†Xenicus longipes variabilis Stead, EF, 1936

Etimologio
La scienca genra nomo Xenicus venas el la antikva greka ξενικός (xenikos) kiu signifas "rilata al fremduloj" ĉar tiu akantisito estis origine konsiderata kiel devia filoskopo. La specia epiteto longipes venas el latino longĭpēs kaj signifas "kun longaj kruroj"Birds of the World, Bush Wren..

Disvastiĝo kaj habitato
La arbusta akantisito troviĝis en arbaroj de notofagoj, podokarpoj kaj foliarboj, marbordaj arbaroj kaj veprejoj, plejparte je altaj altitudoj. Ĝi vivis tra la tuta Nov-Zelando. La subspecio X. l. stokesii troviĝis en la Norda Insulo, la nomiga subspecio X. l. longipes ĉeestis en la Suda Insulo, kaj X. l. variabilis estis endemia de la Rakiura Insulo.

Aspekto
Ĝi kreskis ĝis ĉirkaŭ 9 cm longa kaj 16 g peza. Ĝi manĝis plejparte senvertebrulojn, kiujn ĝi kaptis kurante laŭlonge de la branĉoj de arboj. Ĝi nestis sur aŭ proksime al la tero.

Referencoj

Kategorio:Akantisitedoj
Kategorio:Paseroformaj
Kategorio:Birdoj de Nov-Zelando
Kategorio:Birdoj de Oceanio